
A koffein és a rövid távú memória összefüggése

Kulcsszavak: koffein, rövid távú memória, kávé, koffeinfogyasztás, koffeinfogyasztási motiváció
Dolgozatom célja a koffein és a rövid távú memória kapcsolatának feltárása volt. Mivel
a koffein a világ legnépszerűbb, legelterjedtebb pszichoaktív szere, így ez egy sokakat
érintő kérdés. A témával kapcsolatban kevés eredmény van, melyek ellentmondásosak,
illetve hazai mintán még nem volt vizsgálva. A kutatás továbbá kiterjedt a
koffeinfogyasztási szokások, motivációs tényezők, valamint fogyasztási tudatosság
felmérésére is.

Vizsgálati személyek:
A kutatásban 30 egyetemista személy vett részt, hiszen az egyetemi életmód az átlagosnál
magasabb koffeinbevitelre ad lehetőséget.

Módszer:
A vizsgálati személyeknek három különböző rövid távú memóriát mérő feladatot kellett
elvégezniük (verbális szó-, és számemlékezet, vizuális-téri memória), valamint egy
kérdőívet kitölteniük, amely a koffeinfogyasztásuk motivációs tényezőire, fogyasztási
szokásaikra és tudatosságukra fókuszált.

Eredmények:
Az eredmények alapján a koffein és a rövid távú emlékezet között nincs összefüggés. A
rövid távú memóriateljesítmény csekély mértékű serkentéséhez elegendő lehet a
koffeinbevitel hite, nem szükséges a tényleges fogyasztás. A koffein fogyasztása
minimális mértékű romlást eredményezett a rövid távú memóriateljesítményben Az
egyetemisták átlagosan napi rendszerességgel fogyasztottak koffeint, leggyakrabban
kávé formájában. A legfőbb motivációs tényező a koffein serkentő hatása volt.
Mellőzésének hátterében elsősorban a szervezet túlingerlése állt. Fogyasztásukat
tudatosság jellemezte, tisztában voltak a koffein mind a negatív, mind a pozitív
hatásaival. A kártékony hatásokkal kapcsolatban szélesebb körű tájékozottság volt
megfigyelhető




